Nire izena Gilbert Power da.
Podcast honekin hasi nintzenean,
ez nuen espero ezer aurkitzea.
Ez nuen espero nire bizitza aldatzea.
Baina, batez ere...
ez nuen espero Dove etortzea.
Krtek!
Dove naiz.
Ene. Zenbat denbora daramazu ezkutatuta?
Krtek!
Aupa. Hemen da Daveren Halloween festa?
Milesker, lagun.
Hemezortzi hilabete daramatzat hau ikertzen. Ezin dut orain utzi.
Zure informatzaileak bere burua urkatu du.
- Horregatik behar dut... - The Guardianen egiten duzu lan.
Zuhurra izan, geratu etxean eta utzi poliziari bere lana egiten.
Ez, lan egin behar dut...
Hau behar dut, Damien.
Ez dago nire esku.
Itzuli egingo naiz.
Zure editorea naiz, eta esan dizut. Ezin zara bulegora itzuli.
Bi egun daramatzat gelako hormara begira. Ez dut ihes egingo.
Eta nik bilera bat daukat oraintxe, nahaspila hau batzordeari azaltzeko.
Esaiezu egia. Ez dut ezer ezkutatzen.
- Zu babesten ari naiz. - Ez dut babesik behar.
Hemendik alde egin behar duzu.
Ez. Ez dut ezer txarrik egin.
Ondo da.
Aldi baterako beste zeregin bat emango dizut.
Irlanda? Ezta pentsatu ere.
Zertara itzuli behar dut hara?
- Gilbert Power ezagutzen duzu? - Nor?
- Gurekin lanean dabilen podcaster bat. - Kontxo, Damien.
Hemendik urrundu behar zaitugu.
Eta hark tokia ezagutzen duen norbait behar du.
Ez. Urteak daramatzat joan gabe.
Peabody saria irabazi du. Onenetakoa da.
True crime saio bat egingo dugu elkarlanean.
Hori ez da kazetaritza. Nekrofilia da.
Benetako krimena negozio ona da guretzat.
Ikerketa kazetaria naiz.
Hobe hilik true crime podcast bat egin baino.
Bai, oso ondo, Dove.
Horixe behar dugu. Beste hildako bat.
Gorpuak? Nik ez dut gorpurik ikusi nahi.
Enpatia gustatzen zait.
Benetako krimena sentsazionalista dela diote.
Badakizu zer den sentsazionalista?
Jendearen istorioak entzutea. Ez dago hori baino interesgarriagorik.
- Bai. Guztiz ados nago. - Ezta?
Istorio onenak misterioak izaten dira.
Eta benetako misterio bakarra dago.
Gizakiaren bihotza.
Hara.
Jendeak hori entzuten du?
Dove? Zu zara Dove?
Kontxo. Urte askotarako.
Damienek gauza asko kontatu dit zutaz.
Adibidez?
Gauza onak.
Bai, gauza onak.
Ezagutzen duzu Emmy ikertzailea?
Emmy Sizergh naiz. Sail digitalean egiten dut lan.
Pare bat aldiz ikusi dugu elkar.
Ez dut uste.
Dena antolatu dut.
Ostatua, elkarrizketak... Mapak ere baditut.
Astebeterako gidari bat ere badugu. Sean O'Shea.
Izen irlandar peto-petoa, ezta?
Irlandera ikasten ere saiatu naiz, oso hizkuntza zaila da.
Aizue.
Ondo pasatuko dugu.
Ikusi. Egundoko taldea gara!
Bodkinen ez dakite zer datorkien.
Etortzeko irrikan nengoen.
Ikusi zein berdea den guztia. Berde-berdea. Atsegin dut.
Imajinatzen nuen kolore berdea da.
Ibilbide bat prestatu dut. Utz ditzagun maletak ostatuan
eta Samhain ospatzen den tokira joango gara.
- Eta gero, afaltzera. - "Sauin".
Barkatu?
"Sauin" ahoskatzen da izena.
Hara. Barkatu.
"Sauin".
- Hurrengo jaialdirako etorri zarete? - Ez. Baina bai.
Samhaineko misterioa ikertzera etorri gara.
Kontu zahar hori?
Hori gertatu zenean ni jaio gabe nengoen.
Baina zirraragarria da benetan.
Herritxo bateko misterioa,
duela 25 urtetik argitu gabea.
Loturarik ez zuten hiru pertsona desagertu ziren Gau Beltzean.
Eta herrian Samhain jaialdia ospatuko da berriz.
Istorio paregabea da podcast baterako.
Bai. Eta jendeak hori entzuten du?
Jendeak gogoko ditu true crime saioak, herri txikiak eta Irlanda.
Jende guztiari gustatzen zaizkio.
Podcastean esango duzu nire izena?
Baliteke. Istorioaren parte bazara.
Itzel!
Eta...
zu nongoa zara?
Londresekoa.
Ez, berez nongoa zaren galdetzen dut.
Dublingoa dirudizu. Hangoa zara?
Noski.
Ni Errumaniakoa naiz.
Jainko maitea.
Jainko maitea!
Sinestezina da, ezta?
Hara.
Beti uste izan dut Irlanda dela munduko herrialderik politena.
Egin irribarre. Bideoa da.
Hau ezin hobea da.
Aire garbi-garbia dago.
Oso indargarria da.
Oso ondo. Eta orain elkarlanean ari zarete?
Dove eta ni The Guardian ekoak gara. Gilbertekin batu gara podcasterako.
Bera da ekoizlea. Ni ikertzailea naiz.
Horrelako asko egiten dituzu?
Egia esan, lehen aldiz irten naiz bulegotik.
Benetan zirraragarria da.
Zirraragarria?
Ez nuke hitz hori erabiliko.
Baina, tira, agian konponduko dugu hori.
Bai.
Aizu, Sean, nor da hori?
Nor, kakontzi?
Barkatu? Kakontzi?
Ez. Horrela deitzen dio jendeak.
Silicon Valleyra joan eta dirutzarekin itzuli zen.
Bere zerbitzari baserria da.
Zerbitzari baserria?
Bai. Irlanda da Europako teknologia gune nagusia.
- Primeran. - Bai.
Baina gauza bat.
Gauza txiki pintoreskoak ere badaude, ezta?
- Nahi duzuna izango duzu, nagusi. - Oso ondo.
Ederki.
Betaurreko politak.
Zoaz pikutara.
Dove, neska hori pikutara bidali duzu?
Bai, zuk ere probatu beharko zenuke. Oso indargarria da.
Sean!
- Barry. - Sean.
Cathal.
- Nor dira hauek? - Oporretan zaudete?
Ez, lanera etorri gara. Podcast bat egitera.
- Podcast bat? - Bodkinen?
Eta zure lana da hori? Podcastak egitea?
Hori da.
Ameriketatik Bodkinera podcast bat egitera etorri zara?
- Jendeak hori entzuten du? - Bai.
Samhainen desagertutakoei buruz.
Kontu zahar hori?
Gertatu zenean hemen zeundeten?
Bai horixe.
Baina auskalo zer gertatu zen.
Olatu handiren batek eramango zituzten.
Olatu handiren batek?
Nire izeba batek eraman zuen.
Leporaino iritsi zitzaion.
Eta mendi-zokoko harriekin jolasean ari baziren...
Harriekin? Burutik egin zaizu?
Harriekin?
Maitagarriak, Gilbert. Maitagarri-ipuinak besterik ez dira.
Lagunok, ondo izan. Ez zaitez istilutan sartu, Barry.
- Ondo ibiltzea espero dut. - Zu ere ondo ibili.
O'SHEA-REN OSTATUA LOGELA ETA GOSARIA
- Kaixo. - Kaixo.
O'Shea andrea, Emmy Sizergh naiz.
- Lehen deitu dizut. Hemen egingo dugu lo. - Bai.
Ongi da, tira. Sartu.
- Ameriketakoa zara? - Chicagokoa berez.
Ene, Chicago.
Chicagoko bikote bat egon zen hemen duela urte batzuk.
Nola zuten izena?
Roger.
Gizona Roger zen, bai.
Eta...
Uste dut Beth zela.
Roger eta Beth. Ezagutzen dituzu?
Ez dut uste. Ez.
Chicago toki polita izango da. Delitu asko dauden arren.
Bai, noski.
Hemen egun berean lau urtaroak izaten ditugu.
Egun berean lau urtaroak?
Zein ondo.
- Beroki onik hartu duzu? - Hau hartu dut.
Baina baduzu onik?
Ziurrenik nahiko duzue...
- Ene. - ...te bat.
Oraintxe prestatu dut.
Egia esan, ez dugu astirik.
Jakina. Baina te bat hartuko duzue.
Badakit Ameriketan ez dagoela te onik.
Txakurrik baduzu, andrea?
Txakurrik? Ez.
Eta tea dela-eta...
Jakin ezazue hemen ez diegula edariei esne-gainik botatzen.
Esne-gaina gozokia da.
Badakit amerikarrak nola ibiltzen zareten kolesterolarekin.
Erizaina izan nintzen.
Hartuko dizut tentsioa?
Ez, lasai.
Joan egin behar dugu Ailbhe's Hollow ikusteko.
Ailbhe's Hollow?
Podcast bat egiten ari gara Samhainen desagertutakoei buruz.
Podcast bat? Jendeak hori entzuten du?
Bai. Zergatik galdetzen duzue hori?
O'Shea andrea.
Alajaina.
Hau da marka.
Egunen batean burua galduko dut.
Ondo al zaude, andrea?
O'Shea andrea?
Joan gaitezen.
Hau da Ailbhe's Hollow?
Harriek sekulako xarma dute. Nabari dute zein zaharrak diren.
Urtean behin, urriaren 31n,
hemen ospatzen zuten Samhain jaialdia.
Baina gau hartan, duela 25 urte, ospakizuna amaitu zenean,
hiru pertsona desagertu zirela jakin zuten.
Itzela benetan.
- Kaixo. - Kaixo.
- Zer moduz? Darragh. - Telefonoz aritu ginen.
- Emmy. - Pozten naiz.
- Aupa. Gilbert. - Lur-jabea da.
Bai. Lasai ikusi nahi duzuena.
Baina ez urrundu.
Alboan idi malenkoniatsu bat daukat eta.
Hemen ospatzen zuten herritarrek Samhain jaialdia?
Bai, herri osoa urtero elkartzen zen hemen.
Festa handia zen.
Azkenaldian larrua jotzera etortzen dira.
Asko erabiltzen da.
Larrua ontzera etortzen dira?
Mutil ederra zara, laster ulertuko duzu. Jarraitu lanarekin.
"Larrua jotzea" sexua da.
Bai.
Zer moduz Gilbertekin? Talentua duela diote.
Harentzat Irlanda Disneyland moduko bat da.
Ikasi beharko zenuke. Oporretan zaudela pentsatu.
- Ondo pasatuko duzu haiekin. - Ezagutu dituzu?
Oso... baikorrak dira.
- Sekta batean bezala. - Kazetariak dira, zu bezala.
"Saria edo ziria" baino lehenago,
mozorroak eta beldurrezko filmak iritsi aurretik,
Halloweenek beste izen bat zuen.
"Samhain".
Zein ona.
Han benetako kasu bat daukat, garrantzitsua.
Ez dakit podcastak egiten. Zer egiten dut hemen?
Zure lanbidea eta egunkaria babesten ari zara.
Kontuz ibili behar dugu.
Joan beharra daukat, Damien. Oporretan ondo pasatzera.
Desagertutako emakumea Fiona Doyle zen, eskolako maistra.
Eta herrian badu familiarik?
Gurasoak hilda eta anai-arrebarik ez. Lehengusu bat dauka, Bridgit.
Ederki. Hortik hasiko gara.
Gizonezkoa beste kontu bat da.
Malachy O'Connor zuen izena, ez dut besterik aurkitu.
Eta mutilari buruz ez dago ezertxo ere.
Izena ere ezin dut aurkitu. Existituko ez balitz bezala.
Jainko maitea.
- Ikusi hori. - Zer?
Moja bat dago. Moja bat tabernan.
Irlanda paregabea da.
Podcast honi arrakasta emango diona zera izatea espero dut,
Samhain mistikoaren ikuspuntua.
Xarma ematen dio.
Irlandako ipuin eta mito asko aurkitu nahi ditut.
Eta maitagarrien ipuinak kontatuko dizkigutenak.
Ene. Gilbert, ez da literala.
Inork ez du sinesten izaki txiki bihurririk dagoenik.
Zera da... Pentsatu nahi ez duzuna ekiditeko istorioak baino ez.
Hiru lagun desagertu ziren.
Egia jakin nahi baduzu, ezin duzu taberna turistiko batean denbora galdu.
Benetako Bodkinen sartu behar gara.
Sean, goazen.
Mutilak, plazera da zuekin lan egitea.
Hemen hobeto.
Zer nahi duzue?
Hiru Guinness.
Kaixo.
Hau bai taberna zaharra.
Taberna tradizionala da.
Oso polita da.
Ausardiaz bete, lanak utzi genituen eta furgoneta bat erosi genuen.
Europa zeharkatu nahi genuen, baina ezin izan gara West Corketik irten.
- Benetan atsegin dugu. - Nola ez?
Eta podcast horretan,
gai bat jorratuko duzula esan, eta gero beste gai bat jorratzearena egingo duzu?
- Mesedez, laztana. - Zer?
Ez, arrazoi du. Hori egiten da, baina nik ez dut egiten.
Nola argituko duzue?
Gure xedea ez da kasua argitzea. Istorio txundigarri baten osagaiak ditu.
Podcastak oso lehiakorrak dira eta true crime oso arrakastatsua da.
Toki polita izateak laguntzen du.
Bodkineko kaia polita da,
baina argi dago gauza txarrak hemen ere gertatzen direla.
A stór mo chroí,
urrun zaudenean,
laster alde egingo duzun etxetik.
Askotan, egunez eta gauez,
bihotza saminez izango duzu.
Baliteke beste lurra argia eta polita izatea,
baliteke urrezko altxor asko izatea.
Baina etsipenez oroituko dituzu, badakit,
aspaldiko garaiak.
Eta inoiz zahartzen ez den bihotza.
Jesus!
Oso ondo, Teddy.
Jainko maitea.
Argi gera dadila hori ez dela ohikoa.
Ez gara denok musikalak abesten ibiltzen, ados?
Kaka zaharra.
Barkatu.
Aizu.
Hori benetan itzela izan da.
Ez jaramonik egin. Bere mundura itzuli da.
Ameriketatik podcaster bat etorri dela entzun dut.
Bai, jauna. Baina irlandarra naiz. Gilbert Power.
Seamus Gallagher.
Irlandarra zara?
Ez da izango.
Bada, bai.
Nire bir-birraitona Corkeko Michael Power zen.
Michael Power?
Bai, jauna.
- Corkekoa? - Bai.
Orduan,
gu biok etsaiak gara.
- Zer? - Zure bir-birraitona lapurra zen.
Nire bir-birraitonari bi hektarea ostu zizkion.
Hobe duzu ospa egin arazorik izan nahi ez baduzu.
Lehenik eta behin, sentitzen dut.
Ez nuen... Duela belaunaldi asko izan zen eta...
Adarra jotzen nabil, Gilbert Power.
Tira. Trago bat aterako dizut.
- Lagunak aurkeztuko dizkizut. - Ene.
Baimen bat sinatuko didala uste duzu?
Ez?
Ondo da.
FAGANEN TABERNA
Zigarro bat nahi?
Utzi nuen.
Lastima.
Samhainen desagertu zirenei buruz jakin nahi omen duzue.
Badakit zer gertatu zen.
A, bai?
Baina ez nuke esan beharko.
Eraso egin zieten.
Eraso?
Zaldiek.
Ezin zara zaldiez fidatu.
Behin zaldi bat ikusi nuen. Zelaiari zazpi buelta eman
eta emakume bilakatu zen.
Bai.
Inoiz ikusi dudan emakumerik politena zen.
Zaldiek
bihotza hausten dizute.
Hau marka.
Baietz, saiatzen naiz!
Zergatik ez zabiltzate edaten?
Jesus. Orain zer?
Zerbaitengatik joan nintzen hemendik.
Zer axola du duela 20 urte zer gertatu zen?
Misterio bakarra jendea hemen zergatik bizi den da.
Dove, lagundu Gilberti podcasta egiten. Bestela, aurkitu beste lan bat.
Argi utzi al dizut?
Ez iezadazu berriro deitu.
Kaixo, laztana.
Bai, ederki nabil.
Bada...
zein bitxia.
Bai, ez kezkatu. Ez dago arazorik.
Bakarrik... kontu batetik bestera pasatu behar dut dirua.
Amber, ez zaitez kezkatu.
Amber.
Amber, ostia! Konponduko dut, ados?
Barkatu.
Zure lagun Sean naiz.
Bueno, Seanen telefonoa naiz. Utzi mezu...
Aupa.
Ez duzu aurpegi ona, Gilbert.
Parazetamola eta kafea behar ditut.
Ikusi al duzu Dove?
- Mila esker. - Tori.
Aupa.
- Gosaria nahiko duzula pentsatzen dut. - Mesedez. Mila esker.
Gilbert?
Seanek ez du hartzen. Autoa kanpoan du, baina ez du erantzuten.
Parazetamola, kafea, Sean.
Egun on!
Zuk ez duzu ba gidatzen jakingo?
- Zer? - Gidatzen badakizu?
Ez.
Ados. Ederki.
Non dago Sean?
Ez dakigu.
Zer du Seanek?
- Zer du? - Non aurkitu zenuen?
Interneten. Lan bitxiak eta taxilari lanak egiten du.
Zure lagun Sean naiz.
- Bueno, Seanen telefonoa naiz. Utzi... - Joan beharra dugu.
Ikertu zuen Garda elkarrizketatuko dugu.
- Eta Gilbertek... - Non bizi da Sean?
Portola bideko 27.ean.
- Hortik hasi behar dugu. - Zergatik?
Bihozkada bat.
Ados, baina esan bezala, joan beharra dugu...
Egin nahi duzuna, Sizergh.
Nahiago dut Emmy deitzen badidazu.
Emmy izen pinpirinegia da. Brontë ahizpetako bat bazina bezala.
"Sizergh" hobeto "Emmy" baino.
Ados.
Gainera, true crime gaia porrot morala da.
- Bai. - Distrakzio bat da.
Horixe dira podcast horiek, jendaurrean urkatzea.
Baina benetan axola duen istorio bat dago.
- Seanek zerbait dakielakoan nago. - Ez genuke elkarrekin joan beharko?
Ez.
Eskerrik asko.
- Zure lagun Sean naiz. Bueno, Seanen... - Ez naiz gose.
Portola bidea.
PORTOLA BIDEA
KAPERARAKO BIDEA
Txakurraren putza.
Bridgit lehengusuarekin hasiko gara. Ea emakumeaz zer dioen.
- Fiona. Bai. - Hori da.
Eta gero,
Desagertu zirenean, Ruairi Power sarjentua zen tokiko Garda.
- Lanean jarraitzen du. - Power?
- Bai, Ruairi Power sarjentua. - Agian ahaideak gara.
Hemen oso abizen arrunta da.
Urruneko ahaideak agian.
Baliteke.
Non dago Portola bidea?
Portola bidea? Ni ez nintzateke hemendik hasiko.
Bidea erakutsiko?
Podcaster horietako bat izango zara.
- Portola bidearen bila nabil. - Zer pena.
Oso neska atsegina zen Fiona. Eskolako maistra zen.
Baina duela urte asko itxi zuten. Murrizketak.
Orain eskola dezente batera joateko Skibbereeneraino joan behar duzu.
Non dagoen esango? Portola bidea.
Hiru aste etxetik irten gabe egon nintzen Samhainekoa gertatu zenean. Beldurrez.
Psikopataren batek hilko zituen, dudarik gabe.
Horrelako dokumental asko ikusten ditut.
Hiltzaile horiek dena prestatzen dute,
eta momentua iritsi arte zain egoten dira.
Hamasei. Hau da Bridgiten helbidea.
Oso ondo.
Lehenengo hitzak esateko orduan, gogoan izan
leuntasunez hitz egin behar duzula, ados?
- Bai? - Kaixo. Bridgit Pierce zara?
- Podcasterrak zarete? - Bai.
Ondo da.
Askotan gertatzen da?
Lanaren arriskuak.
Baliteke iritziz aldatzea inguruan ikusten bagaitu.
Orduan... agentea?
- Bai. - Bai.
CARNEGIE LIBURUTEGIA 1911
Zer plan duzu elkarrizketarako?
- Agenteak zailak izaten dira. - Bai.
Hobe dugu adeitsuak izan. Ez daude galderak erantzutera ohituta.
Jakina, bai.
Gauzak ikusten joaten naiz.
Ondo doala ikusten badut, arriskuren bat hartzen dut.
Begiak zabalik egotea eta aukerak bilatzea da onena,
baina nahi duguna hartu-emana izatea da,
geroago behar badugu, berarengana jotzeko.
Arriskua, hartu-emana, aukerak. Zaude. Idatzi egingo dut.
Euria ari du? Ez nago ziur.
Haize heze moduko bat da.
Irlandan beti ari du euria.
Ateri dagoela uste duzunean ere euria ari du.
Baina tantak txiki-txikiak dira.
Power sarjentuaren bila gaude.
Hemendik.
Ados.
Kaixo!
Sean!
Sean, hor zaude, txo?
Konpondu duzu?
Ezin dugu deskuidu gehiago izan, entzun?
Hor zaude, Sean?
Zure lagun Sean naiz. Bueno, Seanen telefonoa naiz.
Tentel halakoa.
Ez, ulertzen dut.
Sekulako misterioa dirudi. Baina egia esan, ez da hainbesterako.
Samhain oso dibertigarria zen.
Hortik datoz Halloweeneko mozorroak.
- Bai? - Horixe.
Samhainen mozorrotu beharra zegoen,
zure hildako senitartekoek zu aurkitu ez zintzaten.
Ez al litzateke polita zure familiakoak berriz ikustea?
Ez.
Atsegin bazintuzte, inguruan izango zenituzke.
Inork ez du hori nahi.
Eta atsegin ez bazintuzte,
hobe zenuen mozorrotu.
- Esnea? - Ez.
- Azukrea? - Ez. Mila esker.
Aizu, benetan liluragarria da hori.
Ez duzu uste hau hainbesterako denik?
Irlandako landagunea da hau.
Ameriketan ohituta zaudete krimenez inguratuta egotera.
Irlandan ez dugu sekula serieko hiltzailerik izan.
Vanishing Triangle desagerpenak 90eko hamarkadan izan ziren.
Sei emakume desagertu ziren.
Serieko hiltzailerik auzipetu ez izateak ez du esan nahi...
egon ez denik.
Hau herri txikia da.
Gauzak handizkatu eta esamesak azkar zabaltzen dira.
- Jaialdia bertan behera utzi zuten. - Errua jaialdiari bota zioten.
Nire ustez, inori esan gabe alde egin zuten.
Samhaingo txantxa bat. Besterik ez.
Ados.
Ba al dakizu, sarjentu, biok abizen bera dugula?
Gilbert Power dut izena.
Ez da izango.
Bada, bai.
Hau da izatekoa.
Baliteke ahaideak izatea.
Baliteke, bai.
Kontatu zer duzuen esku artean.
- Podcast bat, ezta? - Bai, jauna.
- Jendeak hori entzuten du? - Hori espero dut.
Ukitu irlandarra nahi?
Hobe dut ez edan. Bart gehiegi edan nuen.
Tira. Ajearentzat onena da.
Eskerrik asko.
Zortea emateko.
Jakin-mina daukat zure iraganari buruz.
Nola hasi zinen lan honetan?
Urte asko eman nituen irrati publikoan eta...
Zu laguntzailea zara?
Ikertzailea naiz.
Ikertzaile laguntzailea. Hau da hau.
Slainte.
Irlandan ez dugu sekula serieko hiltzailerik izan.
Izatez gara pertsona onak.
BRADYREN DENDAK
- Beste inoiz ez. - Tira.
- Gora. - Nahiz eta ehun urte
edo ehun eta hamar bete.
Lurrera erori eta ezin nintzen altxatu,
Johnny Jump Up botila bat zurrupatu bainuen.
Ene.
Zeharka etzan beharko genuke.
Gorakoarekin ito ez dadin.
- Bai. - Ideia ona.
Ondo zaude, Power sarjentua?
Tamalgarria benetan.
Esaiezu ez naizela erotu, esaiezu ez naizela zoratu.
Baso bat sagardo baino ez nuela hartu.
Emmy.
- Bai? - Joan gaitezen.
Bai.
Podcast madarikatua.
Podcast bat egiteko modu bitxia duzu.
Deskonektatzeko buelta bat eman dut.
Hor goian bizi naiz ni.
Etxetxo batean.
Ate gorria du.
Ez duzu zertan atzetik ezkutuan ibili.
Jakin-mina bakarrik dut.
Hau jende oneko herri lasaia da.
Zertarako nahi duzue Samhaingo kontua gogora ekarri?
Podcast baterako?
Arrakasta omen dute.
Eta guk ez badugu nahi herriari buruzko podcastik?
Pentsatu al duzue hori?
Egunkarian gauza asko irakurtzen ditut.
Klimak denok hilko omen gaitu.
Uste dut izango duzuela zeregin hobeagorik
gu aztoratzera etorri baino.
Ezagutzen dugu elkar?
Nonbaitetik ezagutzen zaitudala iruditzen zait.
Bodkingo arrantzale bat naiz. Ezaguna benetan.
Utzi bakean iragana.
Ez dizue ezer egin eta.
Zer da hori?
Karpeta bat. Power sarjentuaren etxean zegoen.
Zer?
Ohera eraman duzunean, bulegoan hau aurkitu dut,
desagertzeen urtekoa da.
Emmy, zer arraio? Hori lapurreta da.
- Itzuli egin behar dugu. - Aukerak bilatzeko esan duzu...
Ez, elkarrizketaz ari nintzen. Galderak egiteko aukerez.
Ez berarena dena lapurtzeaz.
Baina hortxe zegoen.
Auskalo zer dagoen. Argitzeko aukera dugu.
Ez gara inspektoreak. Ez gara kasua argitzera etorri.
Istorioa kontatzera etorri gara.
Hau marka, Emmy.
Zer ostia?
Entzun ondo. Arazorik izan nahi ez baduzu,
utzi zure kontua ez dena arakatzeari.
- Zer? - Utzi podcast zikina.
Zoaz etxera min hartu nahi ez baduzu.
Jainko maitea. Seanen autoa da.
Istorio bat kontatzera etorri nintzen Bodkinera.
Etxerako bidean entretenitzeko zerbait entzun dezazuen.
Orduan ez nekien istorio batek zenbaterainoko indarra izan dezakeen.
Istorioek aldatu egin gaitzakete.
Istorioek hil gaitzakete.
Izorra zaitez, otsoa.
Azpitituluak: Ilargi G.